Publisko iepirkumu likuma 9. panta
kārtībā realizēts iepirkums:
“Celiņu apgaismojuma (lampiņu virteņu) uzstādīšana kultūras un atpūtas parkā “Mežaparks””
ID Nr. SIA RM 2026/57

Nolikuma 7. pielikums

[bookmark: _Hlk39057759]LĪGUMA PROJEKTS
Celiņu apgaismojuma (lampiņu virteņu) uzstādīšana kultūras un atpūtas parkā “Mežaparks”
Rīgā								datums skatāms laika zīmogā

[bookmark: _Hlk121056300]SIA “Rīgas meži”, reģistrācijas Nr. 40003982628, tās valdes _____________ ________________ personā, kura rīkojas uz statūtu un __.__.____. pilnvaras Nr. _____ pamata, turpmāk – Pasūtītājs, no vienas puses, un
[bookmark: _Hlk120867154]_______________, reģistrācijas Nr. ___________, tās valdes locekļa __________ personā, turpmāk – Izpildītājs, no otras puses, kopā turpmāk – Puses, katrs atsevišķi – Puse,
[bookmark: _Hlk120609787][bookmark: _Hlk121056378]pamatojoties uz SIA “Rīgas meži” iepirkuma “Celiņu apgaismojuma (lampiņu virteņu) uzstādīšana kultūras un atpūtas parkā “Mežaparks””, ID Nr. SIA RM 2026/57 (turpmāk - Iepirkums), noslēdz šādu līgumu, turpmāk – Līgums:
1. Apzīmējumi
1.1. Līgums – Pušu parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza šo Līgumu vai tā pielikumus.
1.2. Darbi – celiņu apgaismojuma (lampiņu virteņu) uzstādīšana Objektā, kas tiek veikta atbilstoši Tehniskās specifikācijas noteikumiem.
1.3. Objekts – kultūras un atpūtas parks “Mežaparks” Lūcijas Garūtas aleja 8, Rīga.
1.4. Darbu izpildes vieta – teritorija Objektā, kurā tiek veikti Darbi.
1.5. Līguma summa – kopējā cena par visu Darbu izpildi, kas ir noteikta Līguma 3.1. punktā, bez pievienotās vērtības nodokļa.
1.6. Darbu vadītājs – _______________ (sertifikāta Nr. _______, mob. tel. _______). Pasūtītāja apstiprināts Izpildītāja pārstāvis, kurš kā sertificēts atbildīgais elektroiekārtu būvdarbu vadītājs nodrošina Darbu izpildi atbilstoši spēkā esošajiem normatīvajiem aktiem, Tehniskajai specifikācijai un šim Līgumam, organizē Izpildītāja un piesaistīto apakšuzņēmēju darbību un pārstāv Izpildītāju attiecībās ar Pasūtītāju.
1.7. Defekts –Darbu un/vai Iekārtu defekts, kļūda, trūkums, nepilnība vai neatbilstība Līguma un tā pielikumu, un/vai Latvijas Republikas normatīvo aktu prasībām.
1.8. Iekārtas – Darbos izmantojamie mehānismi, iekārtas, kabeļi un citi materiāli, kas nepieciešami Darbu izpildei, un kuras nodrošina Izpildītājs.
1.9. Piedāvājums – Iepirkumā iesniegtais Izpildītāja piedāvājums.
1.10. Pasūtītāja pārstāvis – Pasūtītāja pārstāvis, kurš koordinē Pasūtīja, Izpildītāja u.c. Līguma saistību izpildē iesaistīto personu darbību.
1.11. Darbu garantijas laiks – 24 (divdesmit četri) mēneši no Darbu pieņemšanas-nodošanas akta parakstīšanas brīža saskaņā ar Līguma 4.9. punktu.
1.12. Citi Līgumā minētie apzīmējumi, kuri nav norādīti Līguma 1. nodaļā ir tulkojami atbilstoši šī Līguma jēgai un mērķim, un interpretējami atbilstoši spēkā esošajām tiesību normām un tajos norādītajiem terminu skaidrojumiem.
2. Līguma priekšmets
2.1. Pasūtītājs uzdod un Izpildītājs apņemas veikt Darbus Objektā saskaņā ar šo Līgumu un tā pielikumiem, tai skaitā tehnisko specifikāciju (Līguma 1. pielikums) kā arī atbilstoši spēkā esošo normatīvo aktu prasībām un Pasūtītāja norādījumiem. Pasūtītājs apņemas pieņemt pienācīgi un kvalitatīvi izpildītos Darbus, un veikt Līguma summas samaksu Izpildītājam saskaņā ar šajā Līgumā noteikto kārtību un termiņiem.
2.2. Pasūtītājs Līguma ietvaros pasūtījumus un Izpildītājs Darbus veiks nepieciešamajā daudzumā, ņemot vērā Līguma kopējo summu.
3. [bookmark: _Hlk38976264]Līguma summa
3.1. Par kvalitatīvu Darbu izpildi Pasūtītājs maksā Izpildītājam Līguma summu EUR ______________ (_____________ euro un __ centi) apmērā, neieskaitot pievienotās vērtības nodokli (PVN). Pasūtītājs maksā PVN normatīvajos aktos noteiktajā kārtībā un apmērā.
3.2. Līguma summā ietilpst atlīdzība par visu Darbu izpildi un Iekārtu iegādi, tajā skaitā, bet ne tikai Izpildītāja izmaksas par darbaspēku, darba aizsardzību, izmantoto tehniku, aprīkojumu un citām iekārtām, izdevumi par nožogojuma uzsliešanu (ja tāds nepieciešams) un uzstādīšanu, elektroenerģijas un citu komunālo pakalpojumu izmaksas, būvgružu, atkritumu savākšanas un transportēšanas izdevumi, izmaksas par visu nepieciešamo atļauju un saskaņojumu saņemšanu, nodokļi, tirgus cenu pieauguma, kā arī nodokļu vai nodevu pieauguma risks, un jebkuri citi maksājumi un izdevumi, kas rodas Izpildītājam, lai pienācīgi un pilnībā izpildītu visus Darbus un nodotu tos Pasūtītājam atbilstoši Līguma noteikumiem.
3.3. Izpildītājs apliecina, ka ir rūpīgi iepazinies ar Līgumu un tā pielikumiem, tas ir apskatījis Objektu, pārbaudījis un izvērtējis visus datus un informāciju, kas saistīta ar Objektu, un apliecina, ka tam ir visi nepieciešamie dokumenti un informācija, lai pienācīgi veiktu Darbus Līgumā norādītajā termiņā par Līgumā norādīto Līguma summu.
3.4. Izpildītājam nav tiesības prasīt papildus samaksu no Pasūtītāja, ja Darbu izpildes laikā tiek atklātas aritmētiskas kļūdas Izpildītāja finanšu piedāvājumā vai tiek konstatēts, ka Izpildītājs nav iekļāvis finanšu piedāvājumā visus nepieciešamos izdevumus Darbu pilnīgai izpildei. Izpildītājs apliecina, ka ir veicis Pasūtītāja tehniskajā specifikācijā norādīto prasību analīzi, un apliecina, ka tās tiks izpildītas un nesatur nekādas kļūdas, pretrunas vai defektus. Izpildītājs uzņemas visu risku un izdevumus par kļūdām, neatbilstībām, izmaksu izmaiņām, papildus darbiem, kas nav īpaši aprakstīti un norādīti tehniskajā specifikācijā, bet ir nepieciešami Darbu veikšanai, vai ir radušies Izpildītāja Līguma saistību neizpildes vai nepienācīgas izpildes rezultātā, kā arī visiem citiem apstākļiem, kas var ietekmēt pienācīgu un savlaicīgu Darbu veikšanu.
3.5. Nekvalitatīvi vai neatbilstoši veiktie Darbi netiek akceptēti un apmaksāti līdz Defektu novēršanai.
3.6. Līguma summa visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām/ nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart Līguma summu.
4. Darbu izpildes termiņš un Darbu nodošanas kārtība
4.1. Izpildītājs uzsāk Darbu izpildi un izpilda Darbus ne vēlāk kā _____ (___________) dienu laikā no Līguma abpusējas parakstīšanas dienas.
4.2. Darbi tiek uzskatīti par pabeigtiem un Izpildītājam ir tiesības iesniegt Pasūtītājam Darbu pieņemšanas-nodošanas aktu, ja ir izpildīti visi šādi priekšnoteikumi:
4.2.1. Darbi ir kvalitatīvi un pilnībā pabeigti, tie ir veikti saskaņā ar Līgumu, tā pielikumiem un Pasūtītāja norādījumiem;
4.2.2. Izpildītājs ir sakārtojis Objektu atbilstoši Līguma 4.9. punkta prasībām.
4.3. Pēc Darbu pabeigšanas atbilstoši Līguma 4.2. punktā noteiktajam, Izpildītājs nodod Pasūtītājam Darbus, iesniedzot Darbu pieņemšanas-nodošanas aktu (Līguma 4. pielikums). Pasūtītājs 5 (piecu) darba dienu laikā pēc tā saņemšanas veic Darbu pārbaudi un paraksta Darbu pieņemšanas-nodošanas aktu. Izpildītājs, ne vēlāk kā 3 (trīs) darba dienu laikā pēc tam, kad Pasūtītājs ir parakstījis Darbu pieņemšanas-nodošanas aktu, izstāda Pasūtītājam rēķinu.
4.4. Ja Pasūtītājs konstatē Darbu Defektus, un/vai konstatē, ka nav izpildīts kāds no Līguma 4.2. punkta apakšpunktos norādītajiem priekšnoteikumiem, Pasūtītājs neparaksta Darbu pieņemšanas-nodošanas aktu un iesniedz Izpildītājam rakstisku pretenziju, kurā norāda konstatētos Defektus un/vai neizpildītos Līguma 4.2. punktā norādītos priekšnoteikumus, kā arī termiņu Defektu novēršanai un/vai priekšnoteikumu izpildei.
4.5. Izpildītājs Pasūtītāja norādītajā termiņā novērš Defektus un/vai izpilda attiecīgos priekšnoteikumus, un atkārtoti iesniedz Darbu pieņemšanas-nodošanas aktu Pasūtītājam. Pasūtītājs atkārtoti veic pārbaudi un Darbu pieņemšanu šajā Līguma nodaļā norādītajā kārtībā.
4.6. Ja Izpildītājs neievēro Pasūtītāja norādīto termiņu Defektu un/vai Līguma 4.2. punkta apakšpunktos norādīto priekšnoteikumu izpildei, Pasūtītājam ir tiesības novērst minētos Defektus un/vai izpildīt priekšnoteikumus uz Izpildītāja rēķina, piesaistot trešās personas.
4.7. Darbu pieņemšanas – nodošanas akta parakstīšana neatbrīvo Izpildītāju no atbildības par Darbu Defektiem garantijas laikā, kuri atklājas pēc Darbu pieņemšanas – nodošanas akta parakstīšanas.
4.8. Defekti novēršami Pasūtītāja norādītajā termiņā saskaņā ar Līguma 4.4. punktu, un Izpildītājam nav tiesības uz Darbu izpildes termiņa pagarinājumu.
4.9. Ne vēlāk kā līdz Darbu pieņemšanas-nodošanas akta iesniegšanas brīdim Izpildītājam ir pienākums sakārtot un iztīrīt Objektu, atbrīvot to no Darbu rezultātā radušiem atkritumiem, kā arī Izpildītāja materiāliem un instrumentiem.
5. Pušu tiesības un pienākumi
5.1. Izpildītāja pienākumi:
5.1.1. [bookmark: _Hlk207312680]Izpildītājam Darbi ir jāveic ievērojot Izpildītāja iesniegto Piedāvājumu, saskaņā ar Līgumu un tā pielikumiem un piemērojamiem normatīvajiem aktiem, Pasūtītāja norādījumiem;
5.1.2. Izpildītājs Darbus veic ar savu darbaspēku, instrumentiem, tehniku un darba rīkiem;
5.1.3. Pirms Darbu uzsākšanas Izpildītājs kopā ar Pasūtītāja pārstāvi veic Objekta apskati;
5.1.4. Izpildītājs garantē visu ar Darbu izpildi saistīto darba drošības, ugunsdrošības un apkārtējās vides aizsardzības pasākumu veikšanu un ievērošanu atbilstoši normatīvo aktu prasībām;
5.1.5. Izpildītājam ir pienākums normatīvajos aktos noteiktajā kārtībā izstrādāt un kārtot Darbu izpildes dokumentāciju visā Darbu veikšanas laikā, kā arī nodrošināt attiecīgo dokumentu atrašanos Darbu izpildes vietā;
5.1.6. Izpildītājs apņemas nodrošināt Darbu izpildes vietas uzturēšanu tīrībā un kārtībā visā Darbu izpildes laikā. Izpildītājam jānodrošina Darbu izpildes laikā radušos atkritumu, būvgružu utilizācija atbilstoši Atkritumu apsaimniekošanas likuma un citu normatīvo aktu prasībām;
5.1.7. Izpildītājam ir pienākums Darbu izpildes laikā nodrošināt Pasūtītāja pārstāvjiem iespēju pārbaudīt Darbu izpildes gaitu un to atbilstību Līguma noteikumiem;
5.1.8. Izpildītājam jānodrošina Darbi tā, lai netiktu traucēta publisku pasākumu norise;
5.1.9. Izpildītājam ir pienākums ievērot Pasūtītāja Piegādātāju rīcības kodeksā noteiktos principus (Līguma 3. pielikums).
5.2. Izpildītājs garantē, ka tam ir visas nepieciešamās reģistrācijas apliecības un sertifikāti, materiāltehniskais nodrošinājums un kvalificēts personāls, zināšanas un iemaņas Līgumā paredzēto Darbu veikšanai.
5.3. Darbu uzsākšanai un veikšanai visu nepieciešamo atļauju un saskaņojumu (ja nepieciešams) saņemšanu uz sava rēķina nodrošina Izpildītājs.
5.4. Pasūtītāja pienākumi:
5.4.1. Pasūtītājs sniedz Izpildītājs visu tā rīcībā esošo informāciju, kas nepieciešama Darbu veikšanai. Nepieciešamības gadījumā, pēc Izpildītāja lūguma, Pasūtītājs sagatavo pilnvarojumu Izpildītājam nepieciešamās informācijas, saskaņojumu vai atļauju saņemšanai no trešajām personām Pasūtītāja vārdā;
5.4.2. Pirms Darbu uzsākšanas Pasūtītājam ir pienākums nodot Izpildītājam Objektu, par ko starp Pusēm tiek parakstīts atsevišķs Objekta pieņemšanas -nodošanas akts un kurā tiek fiksēts Objekta stāvoklis;
5.4.3. Pasūtītājam ir pienākums nodrošināt Izpildītāja personālam un autotransportam iespēju netraucēti piekļūt Objektam Darbu izpildes laikā;
5.4.4. Pasūtītājs pieņem Izpildītāja izpildītos Darbus saskaņā ar Līguma noteikumiem un veic Līguma summas samaksu par kvalitatīvi, Līgumā un tā pielikumos noteiktajos termiņos un atbilstoši Līguma un tā pielikumu, kā arī Latvijas Republikas normatīvo aktu prasībām izpildītiem Darbiem.
5.5. Pasūtītāja tiesības:
5.5.1. vienpusēji apturēt Darbu izpildi gadījumā, ja Izpildītājs pārkāpj normatīvo aktu prasības, kā arī citos šajā Līgumā noteiktajos gadījumos;
5.5.2. prasīt no Izpildītāja papildus Darbu veikšanu, iepriekš vienojoties par papildus Darbu apjomu, cenu un samaksas kārtību, kā arī ievērojot Publisko iepirkumu likumu;
5.5.3. citas Pasūtītāja tiesības, kādas ir noteiktas spēkā esošajos normatīvajos aktos.
6. Pušu atbildība
6.1. Ja Izpildītājs kavē jebkuru Līgumā un/vai Tehniskajā specifikācijā norādīto Darbu izpildes termiņu, Pasūtītājs ir tiesīgs pieprasīt Izpildītājam līgumsodu 0,5 % (nulle komats pieci procenti) apmērā no Līguma summas par katru kavējuma dienu, bet ne vairāk kā 10 % (desmit procenti) no Līguma summas.
6.2. Ja Izpildītājs kavē Darbu Defektu novēršanas termiņu, Pasūtītājs ir tiesīgs pieprasīt Izpildītājam līgumsodu 0,5 % (nulle komats pieci procenti) apmērā no Līguma summas par kavējumu par katru kavējuma dienu, bet ne vairāk kā 10 % (desmit procenti) no Līguma summas.
6.3. Ja Pasūtītājs neievēro Līgumā noteikto Līguma summas samaksas termiņu, Izpildītājs ir tiesīgs pieprasīt Pasūtītājam līgumsodu 0,5 % (nulle komats pieci procenti) apmērā no nokavētā maksājuma summas par katru kavējuma dienu, bet ne vairāk kā 10 % (desmit procenti) no nokavētā maksājuma summas.
6.4. Gadījumā, ja Pasūtītājs izbeidz Līgumu kādā no Līguma 8.3.1.-8.3.4. apakšpunktos norādītajiem gadījumiem, Izpildītājam ir pienākums samaksāt Pasūtītājam līgumsodu par līgumsaistību neizpildi 10 % (desmit procentu) apmērā no Līguma summas un atlīdzināt Pasūtītājam zaudējumus, kas Pasūtītājam ir radušies sakarā ar Līguma izbeigšanu.
6.5. Līgumsoda samaksa jāveic ne vēlāk kā 5 (piecu) darba dienu laikā no attiecīga Puses paziņojuma saņemšanas dienas. Līgumsoda samaksa neatbrīvo Pusi no Līgumā norādīto saistību izpildes un zaudējumu atlīdzināšanas.
6.6. Izpildītājs ir atbildīgs par visām prasībām, bojājumiem, izdevumiem, kaitējumu un zaudējumiem, kuri radušies Izpildītāja dēļ vai izriet no Darbiem, Defektiem, Darbu izpildes termiņa neievērošanas, citiem Līguma pārkāpumiem, ieskaitot zaudējumus un/vai kaitējumu, kas nodarīti (a) Pasūtītājam, (b) Objektam un citam Pasūtītāja vai trešo personu īpašumam, (c) jebkuras personas veselībai vai dzīvībai, (d) videi. Izpildītājs nekavējoties pēc Pasūtītāja pieprasījuma saņemšanas atlīdzina Pasūtītājam vai jebkurai trešajai personai nodarītos zaudējumus un/vai kaitējumu, kā arī jebkādus citus izdevumus. Izpildītājs pasargā Pasūtītāju no jebkādām šādām prasībām vai pretenzijām, kuras varētu tikt iesniegtas pret Pasūtītāju.
6.7. Ja kompetentā iestāde Pasūtītājam piemēro soda naudu Izpildītāja Līgumā vai normatīvajos aktos norādīto pienākumu neizpildes dēļ, Izpildītājam ir pienākums ne vēlāk kā 5 (piecu) darba dienu laikā pēc Pasūtītāja rēķina saņemšanas atlīdzināt Pasūtītājam tā samaksāto soda naudu.
7. Darbu garantija un Defektu novēršana
7.1. Izpildītājs garantē, ka izpildītie Darbi ir kvalitatīvi, droši ekspluatācijā, atbilst Līguma un tā pielikumu noteikumiem, kā arī normatīvo aktu prasībām un tas uzņemas atbildību par Defektiem.
7.2. Garantijas termiņš tiek noteikts:
7.2.1. Darbiem 24 (divdesmit četri) mēneši no Darbu pieņemšanas-nodošanas akta parakstīšanas brīža saskaņā ar Līguma 4.9. punktu;
7.2.2. Iekārtām atbilstoši ražotāja noteiktajam termiņam no pieņemšanas-nodošanas akta parakstīšanas brīža saskaņā ar Līguma 4.9. punktu.
7.3. Šajā Līguma nodaļā paredzētie garantijas noteikumi attiecināmi gan uz Darbiem, tostarp izmaiņām, jebkādiem Darbu uzlabojumiem un papildus darbiem, ko veicis Izpildītājs vai tā pieaicinātas personas, arī uz Darbu izpildē izmantotajiem risinājumiem, metodēm un materiāliem.
7.4. Izpildītājs garantē Darbu izpildē izmantoto materiālu un sistēmu atbilstību Līguma noteikumiem, standartiem un tehniskajiem noteikumiem, to nodrošināšanu ar atbilstības sertifikātiem un tehniskajām pasēm un citiem dokumentiem, kuri apliecina to kvalitāti.
7.5. Ja garantijas perioda ietvaros konstatēto Defektu dēļ Pasūtītājam nav bijis iespējams pienācīgi izmantot Darbu izpildes rezultātā uzbūvēto Objektu Izpildītāja vainas dēļ, Pasūtītājs ir tiesīgs ar rakstveida paziņojumu Izpildītājam pagarināt šī Līguma 7.2. punktā norādīto garantijas periodu par laika periodu, kādā Objekts nevarēja tikt pienācīgi izmantots.
7.6. Ja konkrētajam būvizstrādājumam vai Iekārtai u.c. to ražotājs noteicis garāku garantijas termiņu, tad tiek piemērots ražotāja garantijas termiņš.
7.7. Ja Darbu garantijas perioda laikā ir atklāti Darbu (Darbu izpildē izmantoto materiālu, Iekārtu, mehānismu, sistēmu, konstrukciju u.c.) Defekti, Izpildītājam jānovērš tie uz sava rēķina Pasūtītāja noteiktajos termiņos. Darbaspēka un tehnikas resursu noslodze citos Izpildītāja Objektos nevar būt par iemeslu Defektu novēršanas termiņa nokavējumam.
7.8. Defektu konstatēšana un Defektu novēršana tiek konstatēta ar Defektu aktu, kura sastādīšanā piedalās Pasūtītāja un Izpildītāja pārstāvji, atbildīgie speciālisti.
7.9. Ja Pasūtītājs Darbu garantijas laikā konstatē Defektus, par to tiek paziņots Izpildītājam, norādot arī vietu un laiku, kad Izpildītājam jāierodas uz Defektu akta sastādīšanu. Avārijas vai citos ārkārtējos gadījumos Izpildītājam Objektā jāierodas nekavējoties (t.i., ne ilgāk kā pēc reālā ceļā pavadītā laika, kas nepieciešams, lai ierastos no Izpildītāja juridiskās adreses vietas) pēc Pasūtītāja paziņojuma (rakstiska vai mutiska) saņemšanas. Pie Defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā vainīgā Puse. Ja Izpildītājs neierodas uz Defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Izpildītājam. Par akta sastādīšanu tiek paziņots Izpildītājam rakstiski, norādot vietu un laiku, kad akts ir ticis sastādīts. Akts tiek sastādīts vismaz 3 (trijos) eksemplāros, no kuriem divi tiek nodoti Pasūtītājam, bet viens eksemplārs ierakstītā vēstulē pa pastu un/vai elektroniski tiek nosūtīts Izpildītājam, un ir uzskatāms, ka Izpildītājs aktu ir saņēmis.
7.10. Par Defektu novēršanu tiek sastādīts Defektu novēršanas akts. Pēc Defektu novēršanas Izpildītājs paziņo Pasūtītājam laiku, kad Pasūtītājam jāierodas Objektā uz Defektu novēršanas akta sastādīšanu.
7.11. Pasūtītājam ir tiesības neparakstīt Defektu novēršanas aktu, ja Defekts un tā rezultātā nodarītie bojājumi Objektam pilnībā nav novērsti.
7.12. Ja Defektu novēršana netiek uzsākta Pasūtītāja norādītajā termiņā, Pasūtītājam ir tiesības Defektu novēršanai pieaicināt trešo personu uz Izpildītāja rēķina.
7.13. Aprēķinot Defektu un Defektu rezultātā nodarīto bojājumu novēršanas zaudējumus, tajos tiek iekļauti izdevumi par Defektu un Defekta rezultātā nodarīto bojājumu novēršanu, t.sk., materiāli un darbs, darbu izpildē patērētais ūdens un elektrība, atkritumi, u.c. izmaksas.
7.14. Izpildītājs ir atbildīgs par Darbu garantijas laikā jaunu vai atkārtoti radušos Defektu novēršanu, t.sk., ja Defekts Objektā radies Darbu izpildē pieaicināto trešo personu nekvalitatīvi novērsta Defekta dēļ.
7.15. Garantijas laikā konstatēto Defektu novēršanu un Defektu radīto bojājumu novēršanu izpildē Izpildītājs garantē Darbu izpildes savlaicīgumu un kvalitāti, tajā skaitā Darbu izpildē izmantoto materiālu kvalitāti un personāla kvalifikāciju, drošības noteikumu ievērošanu un Objekta darbības netraucēšanu.
7.16. Darbu izpildes un Darbu garantijas laikā Izpildītājam ir pienākums atrast Defektu cēloņus un iesniegt priekšlikumus Defektu cēloņu un seku novēršanai.
8. Līguma termiņš un izbeigšana
8.1. Līgums stājas spēkā ar tā parakstīšanas brīdi un ir spēkā līdz saistību izpildei.
8.2. Līgums var tikt izbeigts Līgumā noteiktajā kārtībā vai Pusēm savstarpēji rakstveidā vienojoties.
8.3. Pasūtītājs ir tiesīgs vienpusēji nekavējoties izbeigt Līgumu bez jebkādu zaudējumu atlīdzināšanas Izpildītājam, par to rakstiski paziņojot Izpildītājam, ja:
8.3.1. Izpildītājs kavē kādu no Līgumā un/vai tā pielikumos norādītajiem Darbu izpildes termiņiem un Izpildītājs nav novērsis kavējumu 5 (piecu) darba dienu laikā pēc Pasūtītāja rakstiska brīdinājuma saņemšanas;
8.3.2. Pasūtītājs ir konstatējis, ka Darbi tiek veikti nekvalitatīvi un/vai neatbilstoši Līguma un tā pielikumu, kā arī Latvijas Republikas normatīvo aktu prasībām un Izpildītājs nav novērsis Defektu Pasūtītāja Defektu aktā norādītajā termiņā;
8.3.3. Izpildītājs neizpilda jebkuru citu Līgumā un/vai Latvijas Republikas normatīvajos aktos noteikto pienākumu un Izpildītājs nav novērsis pārkāpumu 5 (piecu) darba dienu laikā pēc Pasūtītāja rakstiska brīdinājuma saņemšanas;
8.3.4. Pasūtītājs konstatē, ka Izpildītājs pametis Darbus un/vai Objektu, vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;
8.3.5. attiecībā uz Izpildītāju, tā valdes vai padomes locekli, patieso labuma guvēju, pārstāvēttiesīgo personu vai prokūristu, ir piemērotas sankcijas atbilstoši Starptautisko un Latvijas Republikas nacionālo sankciju likuma noteikumiem;
8.3.6. ir pasludināts Izpildītāja tiesiskās aizsardzības process, maksātnespējas process, apturēta Izpildītāja saimnieciskā darbība vai uzsākta tā likvidācija;
8.3.7. attiecībā uz Izpildītāju, tā patiesā labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais.
8.4. Pasūtītājam ir tiesības vienpusēji bez jebkāda iemesla un bez sankcijām izbeigt Līgumu, par Līguma izbeigšanu 30 (trīsdesmit) dienas iepriekš rakstveidā paziņojot Izpildītājam. Šādā gadījumā Pasūtītājs norēķinās ar Izpildītāju par Izpildītāju līdz Līguma izbeigšanas dienai kvalitatīvi veiktajiem Darbiem, kurus Pasūtītājs pieņem ar Darbu pieņemšanas – nodošanas aktu Līguma 4. nodaļā norādītajā kārtībā.
8.5. Izpildītājs ir tiesīgs vienpusēji izbeigt Līgumu, par to rakstveidā paziņojot Pasūtītājam, ja Pasūtītājs kavē Līgumā noteikto Līguma summas samaksas termiņu vairāk kā par 10 (desmit) darba dienām un nav novērsis kavējumu arī 5(piecu) darba dienu laikā pēc Izpildītāja rakstiska brīdinājuma saņemšanas dienas.
8.6. Līguma izbeigšanas gadījumā Izpildītājs nekavējoties pārtrauc Darbus un ne vēlāk kā 2 (divu) darba dienu laikā pēc Līguma izbeigšanas: (1) sakārto un iztīra Darbu izpildes vietu, kā arī atbrīvo Objektu no saviem instrumentiem, tehnikas un cita Izpildītāja īpašuma, (2) ar Darbu pieņemšanas-nodošanas aktu nodod Pasūtītājam Darbus tādā stāvoklī un apjomā kādā tie ir uz Līguma izbeigšanas dienu, (3) nodod Pasūtītājam visu ar Darbu izpildi saistīto Izpilddokumentāciju.
8.7. Pasūtītājs veic samaksu Izpildītājam par uz Līguma izbeigšanas dienu kvalitatīvi izpildītiem Darbiem. Veicot galīgo norēķinu, Pasūtītājs no summas, kas pienākas Izpildītājam par izpildītajiem Darbiem, atskaitīs izdevumus, līgumsodus, zaudējumus vai jebkuras citas summas, kurus Izpildītājam ir pienākums maksāt Pasūtītājam saskaņā ar Līguma noteikumiem.
8.8. Gadījumā, ja Līguma 8.7. punktā norādītā summa, kuru Izpildītājam ir pienākums maksāt Pasūtītājam, pārsniedz summu, uz kuru Izpildītājam ir tiesības par izpildītajiem Darbiem saskaņā ar Līgumu, Izpildītājs maksā starpību Pasūtītājam 5 (piecu) darba dienu laikā pēc attiecīgā Pasūtītāja paziņojuma saņemšanas.
8.9. Līguma pirmstermiņa izbeigšana, neatkarīgi no izbeigšanas iemesla, neatbrīvo Izpildītāju no atbildības par Defektiem attiecībā uz Iekārtām un/vai to Darbu daļu, kas ir izpildīta līdz Līguma izbeigšanas brīdim.
9. Darbu apturēšana, izmaiņas un līguma grozījumi
9.1. Pasūtītājs, objektīvi pamatojot, ir tiesīgs jebkurā brīdī šī Līguma spēkā esamības laikā dot Izpildītājam norādījumus apturēt Darbus vai jebkādas to daļas izpildi, nosūtot rakstveida paziņojumu Izpildītājam, norādot Darbu apturēšanas iemeslus. Izpildītājs apņemas nekavējoties pēc iepriekšminētā paziņojuma saņemšanas pārtraukt Darbu vai to attiecīgās daļas izpildi un veikt visas nepieciešamās darbības izpildītās vai iesāktās Darbu daļas saglabāšanai, ja tas ir tehnoloģiski iespējams. Ja Darbu vai to attiecīgās daļas pārtraukšana nav tehnoloģiski iespējama, Izpildītājs informē par to Pasūtītāju un aptur Darbus līdzko tas kļūst iespējams. Pēc Darbu pārtraukšanas Izpildītājs rakstveidā brīdina Pasūtītāju par visiem ar apturēšanu saistītajiem riskiem, sekām, ietekmi uz izpildītajiem Darbiem, atlīdzību un termiņu. Izpildītājs atsāk Darbu vai to apturētās daļas izpildi 5 (piecu) darba dienu laikā pēc Pasūtītāja rakstveida paziņojuma par Darbu atsākšanu saņemšanas, ja uz Darbu atsākšanas brīdi nav radušies tādi ārkārtēji, objektīvi un ārpus Izpildītāja kontroles esoši apstākļi, kas kavē vai padara neiespējamu Darbu atsākšanu.
9.2. Ja Darbu apturēšanas iemesls ir Izpildītāja Līguma saistību nepildīšana vai nepienācīga pildīšana, vai rupja nolaidība, Izpildītājam nav tiesību saņemt ne termiņu pagarinājumu, ne Līguma summas palielinājumu, kas saistīts ar šādu Darbu apturēšanu.
9.3. Izpildītājs nav tiesīgs veikt patvaļīgas (nesaskaņotas) Darbu vai to apjomu izmaiņas.
9.4. Pasūtītājam Darbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
9.4.1. grozījumi ir nebūtiski,
9.4.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos,
9.4.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
9.5. Pasūtītājs atbilstoši Publisko iepirkumu likuma 61. panta piektajai daļai, atkarībā no Darbu nepieciešamības, pieejamā finansējuma apjoma vai citiem objektīviem apstākļiem, var izmainīt plānoto Darbu apjomu, samazinot vai palielinot Darbu daudzumu un izmaksu sarakstā iekļauto Darbu apjomus, ar nosacījumu, ka minēto izmaiņu grozījumu vērtību summa nesasniedz 10 % (desmit procentus) no Līguma summas. Par Darbu daudzumu izmaiņām Pasūtītājs savlaicīgi informē Izpildītāju un Izpildītājam šis paziņojums ir saistošs.
9.6. Saskaņā ar Publisko iepirkumu likuma 61. panta ceturto daļu, Līguma summas pieaugums, ko nosaka, kā visu secīgi veikto grozījumu naudas vērtības summu, nevar pārsniegt 50 % no sākotnējās Līguma summas attiecībā uz katru gadījumu, kas minēts Publisko iepirkumu likuma 61. panta trešās daļas 2.un 3. punktā.
9.7. Saskaņā ar Publisko iepirkumu likumu, Pasūtītājs Līguma izpildes laikā pieļauj būtisku grozījumu veikšanu šādos gadījumos:
9.7.1. ja objektīvu apstākļu dēļ Darbu izpildes laikā Pasūtītājs ir uzdevis veikt Izpildītājam neparedzētu Darbu izpildi. Pasūtītājam ir tiesības veicamajiem Darbiem izmainīt tehniskās prasības, Darbu tehnoloģiju, Iekārtas, materiālus, Darbu apjomu, tajā skaitā to samazināt un/vai papildināt, uzdodot Izpildītājam veikt Līgumā sākotnēji neparedzētus darbus, šādos gadījumos:
9.7.1.1. Līguma izpildes laikā tiek konstatēti neparedzami fiziskie apstākļi, tas ir jebkādi dabiskie fiziskie apstākļi un cilvēka radītie, un citi fiziskie šķēršļi un piesārņotāji, ar kuriem Izpildītājs sastopas Darbu izpildes vietā, veicot Darbus;
9.7.1.2. ja plānotās izmaiņas ietver Darbus, kas nav savstarpēji aizvietojami, t.i., Darbu veikšanai var tikt izmantotas citas metodes vai risinājumi, izmaiņu apjoms tiks aprēķināts kā kopējā iekļauto un izslēgto Darbu summa.
9.8. Konstatējot nepieciešamību veikt izmaiņas Darbu apjomos vai veikt papildu un neparedzētos Darbus, Izpildītājs sagatavo Darbu izmaiņu aktu par izmaiņām Darbos un/vai par papildu un neparedzēto Darbu nepieciešamību, to apjomu un rašanās iemesliem. Izpildītāja sagatavotu un parakstītu Darbu izmaiņu aktu Izpildītājs iesniedz saskaņošanai un izskatīšanai Pasūtītājam. Darbu izmaiņu aktu paraksta Izpildītājs un Pasūtītājs.
9.9. Puses vienojas, ka papildu un neparedzēto Darbu cenas tiks noteiktas, atbilstoši Izpildītāja finanšu piedāvājumā un iekļauto analogo Darbu vienību cenām, vai, ja finanšu piedāvājumā analogu Darbu nav, vadoties no attiecīgu/līdzīgu Darbu vienību cenām tirgū.
9.10. Izmaiņas Darbu apjomos vai papildu un neparedzētie Darbi var tikt veikti, ja tiek konstatēta nepieciešamība mainīt Darbu apjomus Darbiem, kas jau sākotnēji tika iekļauti tehniskajā specifikācijā un par tiem tika rīkota Iepirkuma procedūra, bet tos objektīvu iemeslu dēļ nebija iespējams precīzi noteikt vai uzmērīt un tādēļ ir nepieciešams mainīt to apjomus.
9.11. Darbu izpildes termiņu Pasūtītājs var grozīt šādos gadījumos:
9.11.1. ja tiek palielināts veicamo Darbu apjoms – proporcionāli veicamo Darbu apjomam;
9.11.2. ja pēc Līguma noslēgšanas radušies no Izpildītāja neatkarīgi, objektīvi apstākļi, kuru dēļ ir traucēta saistību izpilde un Izpildītājs ir nekavējoties rakstiski informējis Pasūtītāju par šādu apstākļu iestāšanos (šādiem neatkarīgiem apstākļiem kas tieši kavē saistību izpildi, ir jābūt pamatotiem un pierādāmiem) – atbilstoši šo apstākļu pastāvēšanas laikam.
9.12. Izpildītājs ir informēts, ka Pasūtītājam Darbu izpildei nav pieejami papildus līdzekļi un ka Pasūtītājam objektīvu iemeslu dēļ nav iespēju pagarināt šajā Līgumā noteiktos Darbu izpildes termiņus, tāpēc Puses pieliks visas pūles, lai vienotos par tādu risinājumu, kas neprasa Līguma 3.1. punktā norādīto Darbu izmaksu palielinājumu un/vai šī Līguma 4.5. punktā norādīto Darbu izpildes termiņa pagarinājumu.
9.13. Ja Puses 10 (desmit) dienu laikā nespēj panākt šajā Līgumā paredzēto vienošanos par Darbu apturēšanu, izmaiņām vai grozījumu veikšanu, vai Pasūtītāja pieprasītās izmaiņas ir pretrunā normatīvo aktu prasībām, Pasūtītājs ir tiesīgs:
9.13.1. atteikties no pieprasītajām izmaiņām, vai
9.13.2. apturēt Darbu izpildi, līdz panākta vienošanās starp Pasūtītāju un Izpildītāju.
9.14. Veicot jebkuras izmaiņas Līgumā paredzētajos Darbos, Puses slēdz rakstisku vienošanos, kas kļūst par Līguma neatņemamu sastāvdaļu.
9.15. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir saskaņā ar Līgumu un Publisko iepirkumu likuma 61. pantu.
10. Apakšuzņēmēji un speciālisti
10.1. Izpildītājs ir tiesīgs iesaistīt Līguma izpildē tikai tā iepirkuma piedāvājumā norādītos apakšuzņēmējus un speciālistus. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju vai piesaistīto speciālistu sarakstā norādītajā informācijā.
10.2. Izpildītājs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus vai speciālistus Līguma izpildē.
10.3. Pasūtītājs nepiekrīt speciālistu sarakstā norādīto speciālistu nomaiņai gadījumos, kad piedāvātais speciālists neatbilst iepirkuma dokumentos speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot piedāvājuma atbilstību.
10.4. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
10.4.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
10.4.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
10.4.3. piedāvātais apakšuzņēmējs, kura sniedzamo pakalpojumu vērtība ir vismaz EUR 10 000.00, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
10.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
10.5. Pasūtītājs pieņem lēmumu atļaut vai atteikt apakšuzņēmēja nomaiņu vai jauna apakšuzņēmēja iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
11. Riska pāreja, Darbu drošība un atbildība
11.1. Izpildītājam tiek noteikti sekojoši riski – līdz Darbu nodošanas-pieņemšanas akta parakstīšanai ar Pasūtītāju, kas apliecina visu Darbu izpildi, Būvuzņēmējs atbild par Izpildītāja veikto Darbu uzturēšanu un uzraudzību, kā arī Izpildītājs uzņemas visu risku (tajā skaitā nejaušības risku) par personai nodarītajiem miesas bojājumiem vai personas nāves gadījumiem Objektā vai teritorijā ap Objektu, kā arī risku (tajā skaitā nejaušības risku) par Darbu, ierīču, materiālu un Iekārtu, kas ir Izpildītāja veikto Darbu sastāvdaļa, bojāšanos, zudumu (zādzību) vai bojāeju.
11.2. Cilvēku traumu, Darbu, materiālu un/vai Iekārtu un cita īpašuma bojāšanas vai iznīcināšanas, vai zuduma risku uzņemas Izpildītājs, izņemot, ja tas rodas Pasūtītāja vainas dēļ. Izpildītājs uzņemas arī Objekta, Darbu, materiālu un Iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar Darbu nodošanas-pieņemšanas akta parakstīšanas brīdi.
11.3. Izpildītājs atbild par visu to personu drošību Objektā, kurām ir tiesības tur atrasties un nodrošina nepiederošu vai neatbilstoši aprīkotu personu nepielaišanu Objektam vietās, kur pastāv veselības un dzīvības apdraudējuma riski notiekošo Darbu dēļ, nodrošinot preventīvos pasākumus šo personu veselības un dzīvības apdraudējuma minimizēšanai, kā arī atbild par darba drošības noteikumu ievērošanu Objektā.
11.4. Izpildītājs ir materiāli atbildīgs par Pasūtītājam, trešajām personām vai apkārtējai videi nodarīto zaudējumu, kas radies Izpildītāja vainas dēļ Darbu izpildes laikā.
11.5. Izpildītājs, parakstot šo Līgumu, apliecina, ka tam ir atbilstoša kvalifikācija un zināšanas, resursi, prasmes un iemaņas, kas nepieciešamas Darbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.
11.6. Izpildītājam ir pienākums nekavējoties informēt Pasūtītāju par nelaimes gadījumiem Objektā vai Objektam nodarīto kaitējumu.
11.7. Izpildītājs nodrošina, ka Darbu izpildes laikā tiek izmantoti pēc iespējas videi draudzīgāki materiāli un izejvielas, tehnoloģijas un seku likvidēšanas metodes.
12. Nepārvarama vara
12.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
12.2. Par nepārvaramas varas apstākļiem atzīst notikumu, kas atbilst visām šīm pazīmēm:
12.2.1. no kā nav iespējams izvairīties, un kura sekas nav iespējams pārvarēt;
12.2.2. kuru Līguma slēgšanas brīdī nebija iespējams paredzēt;
12.2.3. kas nav radies Puses vai tā kontrolē esošas personas kļūdas vai rīcības dēļ;
12.2.4. kas padara saistību izpildi ne tikai apgrūtinošu, bet arī neiespējamu.
12.3. Puse, kurai iestājas Līguma 12.2. punktā minētie apstākļi, par šādu apstākļu iestāšanos ne vēlāk kā 2 (divu) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
12.4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 12.3. punktā minētajā termiņā.
12.5. Nepārvaramas varas apstākļu pierādīšanas pienākums ir Pusei, kura uz tiem atsaucas.
12.6. Ja nepārvaramas varas apstākļu dēļ Līgums nav izpildāms ilgāk par 3 (trīs) mēnešiem, tad katrai Pusei ir tiesības vienpusēji atkāpties no Līguma izpildes.
13. Konfidencialitāte un personas dati
13.1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
13.2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
13.3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
13.4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
13.5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
13.6. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
14. Citi noteikumi
14.1. Puses nosaka par Līguma izpildi atbildīgās persona, kuras kontaktējas ar otru Pusi un uzrauga (koordinē) kvalitatīvu Līguma izpildi, tajā skaitā paraksta ikmēneša Būvdarbu izpildes aktu, Būvdarbu pieņemšanas-nodošanas aktu, informē otru Pusi par konstatētajiem Defektiem, sagatavo un nosūta pretenziju, kontrolē Līgumā noteikto saistību izpildi): 
14.1.1. No Pasūtītāja puses: ____________________, tālr.Nr. +371 __________, e-pasts: ____________________. Rēķinu nosūtīšanai: rekini@rigasmezi.lv;
14.1.2. No Izpildītāja puses: ______________, tālr.Nr. +371 ____________, e-pasts: ______________.
14.2. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma 14.1. punktā noteiktajām e-pasta adresēm un neveicot attiecīgos grozījumus Līgumā.
14.3. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
14.4. Visi paziņojumi starp Pusēm Līguma sakarā tiek uzskatīti par saņemtiem, ja tie (i) nodoti adresātam pret parakstu, (ii) nosūtīti pa pastu ierakstītā vēstulē uz Līguma 15. punktā norādītajām Pušu adresēm un šajā gadījumā tiks uzskatīti par saņemtiem 5 (piektajā) darba dienā no nodošanas pasta iestādē nosūtīšanai, vai (iii) nosūtīti ar e-pasta starpniecību uz Līguma 15. punktā norādītajām Pušu e-pasta adresēm, un šajā gadījumā tiks uzskatīti par saņemtiem nākamajā darba dienā pēc nosūtīšanas.
14.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
14.6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
14.7. Līgums parakstīts ar drošu elektronisko parakstu, kas satur laika zīmogu. Līgums ir saistošs no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
14.8. Šim Līgumam ir šādi pielikumi, kas uzskatāmi par tā neatņemamu sastāvdaļu:
14.8.1. Līguma 1. pielikums – Tehniskā specifikācija;
14.8.2. Līguma 2. pielikums – Finanšu piedāvājums;
14.8.3. Līguma 3. pielikums – Pasūtītāja Piegādātāju rīcības kodekss;
14.8.4. Līguma 4. pielikums – pieņemšanas – nodošanas akts.

I Vispārīgie noteikumi
1. SIA “Rīgas meži” (turpmāk – Sabiedrība) īsteno atbildīgu un ētisku uzņēmējdarbības praksi. Piegādātāju rīcības kodekss (turpmāk – Kodekss) ir izstrādāts ar mērķi radīt priekšnoteikumus augstāko iespējamo šādu praksi raksturojošo standartu ieviešanai un ievērošanai arī visā Sabiedrības piegādes ķēdē.
2. Kodeksā ietvertas minimālās prasības, kuru izpildi Sabiedrība sagaida no visiem tās esošajiem un potenciālajiem Piegādātājiem neatkarīgi no to lieluma, apgrozījuma, pieredzes, darbības jomas un citiem faktoriem papildus visiem likumiem un noteikumiem.
II Kodeksa tvērums
3. Kodeksa ietvaros ar terminu “Piegādātājs” jāsaprot jebkura fiziska vai juridiska persona, kas nodrošina Sabiedrībai preces, pakalpojumus vai būvdarbus. Šis termins ietver arī Piegādātāju apakšuzņēmējus.
4. Kodekss ir visu starp Piegādātāju un Sabiedrību noslēgto līgumu neatņemama sastāvdaļa, tādējādi, parakstot jebkuru sadarbības līgumu, Piegādātājs apņemas ievērot visas šajā Kodeksā noteiktās prasības.
[bookmark: bookmark4]III Uzņēmējdarbības ētika
5. Piegādātājs īsteno atbildīgu un ētisku uzņēmējdarbības praksi, ievērojot likumību un labas korporatīvās pārvaldības principus visās tā finanšu un nefinanšu darbībās, tostarp:
5.1. īsteno godīgu konkurenci atbilstoši visiem spēkā esošajiem likumiem un citiem normatīvajiem aktiem;
5.2. pieņem lēmumus, pamatojoties uz objektīviem apsvērumiem, nevis personīgajām interesēm;
5.3. veic visus nepieciešamos pasākumus, lai novērstu interešu konfliktus un koruptīvas darbības, tajā skaitā tieši vai netieši:
5.3.1. nepiedāvā Sabiedrībai, tās darbiniekiem naudu, dāvanas vai citus labumus, neizrāda viesmīlību un neapmaksā jebkādus izdevumus ar mērķi iegūt vai saglabāt sadarbību vai priekšrocības, ko varētu uzskatīt par nepamatotiem vai nepiemērotiem attiecībā uz iespējamajiem darījumiem;
5.3.2. nepieprasa un nepieņem naudu, dāvanas vai citus labumus, ieskaitot personīgas priekšrocības, no trešajām pusēm; 
5.3.3. darbojas saskaņā ar visiem noteikumiem, kas saistīti ar preču un pakalpojumu drošumu un kvalitātes prasībām, tostarp Sabiedrības izvirzītajiem noteikumiem;
5.3.4. reģistrē un atklāj informāciju par savu saimniecisko darbību, korporatīvo struktūru un patiesajiem labuma guvējiem, finansiālo stāvokli un darbības rezultātiem pārskatāmi, precīzi un saskaņā ar spēkā esošajiem normatīvajiem aktiem;
5.3.5. aizsargā tam uzticēto komercinformāciju un personas datus, izprotot riskus un ieviešot pienācīgus kontroles pasākumus, piemēram, kiberdrošības pasākumus.
[bookmark: bookmark6]IV Cilvēktiesības un darba tiesības
6. Piegādātājs ievēro savā darbībā vispārpieņemtos Apvienoto nāciju organizācijas Vispārējā cilvēktiesību deklarācijā un citos vietēja un starptautiska mēroga regulējumos un konvencijās noteiktos cilvēktiesību pamatprincipus, tostarp:iestājas pret visa veida diskrimināciju;
6.1. neiesaistās cilvēktiesību pārkāpumos, tostarp ievēro personas datu privātumu un personas datu drošību visos biznesa procesos;
6.2. rūpīgi izpēta savu ietekmi uz cilvēktiesībām, ja tiek konstatēti riski vai pamats aizdomām par iespējamu negatīvu ietekmi;
6.3. [bookmark: bookmark9]iesaistās cilvēktiesību pārkāpumu novēršanā, nodrošinot atbilstošus aizsardzības mehānismus.
7. Piegādātājs iestājas pret piespiedu darbu, īstenojot un veicinot tādas darba attiecības, kas balstītas uz brīvprātības principiem. Tāpat tas izturas pret esošajiem un potenciālajiem darbiniekiem cieņpilni un ievēro ikdienā visas darbinieku pamattiesības, tostarp:
7.1. neizmanto bērnu darbu – nenodarbina bērnus, kuri ir jaunāki par 15 gadiem vai nav sasnieguši minimālo nodarbinātības vecumu saskaņā ar aktuālajiem valstī pastāvošajiem tiesību aktiem;
7.2. nodrošina, lai par minimālo nodarbinātības vecumu vecāku un par 18 gadiem jaunāku jauniešu nodarbinātības gadījumā netiek apdraudēta viņu izglītība, veselība, drošība un tikumība;
7.3. atzīst darbinieku tiesības apvienoties organizācijās (biedrībās, apvienībās, arodbiedrībās u.tml.), būt šo organizāciju biedriem un slēgt koplīgumus;
7.4. veido iekļaujošu darba vidi un ievēro jaunu darbinieku piesaistē, kā arī esošo darbinieku novērtēšanā vienlīdzības un līdztiesības principus;
7.5. nodrošina visiem darbiniekiem drošus un cilvēcīgus darba apstākļus;
7.6. [bookmark: bookmark11]nodrošina visus darbinieku profesionālajai izaugsmei nepieciešamos apstākļus, ņemot vērā viņu darba specifiku un aktuālo nozares situāciju.
8. Piegādātājs ievēro visus piemērojamos vietējos likumus un obligātos nozares standartus attiecībā uz darba laiku un atalgojumu, tostarp:
8.1. maksā darbiniekiem vismaz minimālo darba algu un piemērojamo samaksu par virsstundu darbu atbilstoši valstī spēkā esošajiem normatīvajiem aktiem un piemērojamajiem Darba koplīguma noteikumiem; 
8.2. nodrošina darbiniekiem savlaicīgu darba samaksu par padarīto darbu un neietur darba algu bez objektīva, normatīvajos aktos balstīta pamatojuma;
8.3. nodrošina, ka darba laiks (ieskaitot virsstundas) ir saprātīgs un nepārsniedz normatīvajos aktos noteiktās robežas. Ja attiecīgas prasības nepastāv, Sabiedrība sagaida, ka darba laiks nepārsniedz 56 (piecdesmit sešas) stundas nedēļā, ieskaitot regulārās virsstundas. Darbiniekiem ir tiesības uz adekvātu atpūtu (regulāri vismaz 1 (viena) diena nedēļā).
[bookmark: bookmark13]V Darba drošība un veselības aizsardzība (DDVA)
9. Piegādātājs veicina drošas darba kultūras attīstību, ievērojot savā darbībā visas spēkā esošās tiesiskās DDVA prasības, kā arī:
9.1. izstrādā savu iekšējo kārtību un procedūras DDVA jomā, tā demonstrējot apņemšanos īstenot DDVA pamatprincipus ne vien vārdos, bet arī darbos;
9.2. nodrošina darbību pārbaužu (piemēram, noteikumu un procedūru) ieviešanu un izziņošanu visiem darbiniekiem;
9.3. nodrošina gatavību ārkārtas situācijām, izstrādājot atbilstošu rīcības plānu, ar kuru iepazīstina visus darbiniekus;
9.4. īsteno ar darbiniekiem atklātu komunikāciju un nodrošina atbilstošas mācības ar mērķi uzlabot viņu izpratni par DDVA jautājumiem;
9.5. novērtē un uzrauga DDVA nodrošinājumu un apdraudējumus, regulāri un pienācīgi veicot darbavietās pārbaudes (piemēram, darba vides risku novērtējumu);
9.6. reģistrē visus darbavietā notikušos un gandrīz notikušos nelaimes gadījumus un veic pienācīgu to izmeklēšanu.
VI Ietekme uz vidi un klimatu
10. Piegādātājs ievēro visas vides aizsardzības prasības, kas noteiktas vides tiesību aktos, noteikumos, standartos un ar tā ietekmi uz vidi saistīto atļauju prasībās, tostarp:
10.1. mērķtiecīgi mēra savu ietekmi uz vidi, izvirza skaidrus, izmērāmus mērķus vides aizsardzības jomā un īsteno šo mērķu sasniegšanai nepieciešamos pasākumus savas darbības negatīvās ietekmes uz vidi, kā arī klimata pārmaiņu mazināšanai;
10.2. rūpējas, lai tā darbības nerada apdraudējumu videi un nepieciešamības gadījumā atbildīgi veic visus nepieciešamos pasākumus tā radītās negatīvās ietekmes uz vidi novēršanai, tostarp aktīvi uzrauga, ziņo un tiecas samazināt CO2 emisijas gan ikdienas darbībā, gan visā vērtību ķēdē;
10.3. sniedz norādījumus par visiem procesiem, kam ir potenciāla ietekme uz vidi (piemēram, bīstamu materiālu glabāšana un izmantošana), nodrošina to pieejamību un attiecīgās informācijas nodošanu visiem iesaistītajiem darbiniekiem;
10.4. nodrošina darbiniekiem atbilstošas zināšanas un pieredzi par vides jautājumiem, kā arī nepieciešamos resursus, kas viņiem ļautu efektīvi pildīt savus darba pienākumus;
10.5. analizē iespējamās ārkārtas situācijas, īsteno preventīvus pasākumus to novēršanai un pienācīgi reaģē šādās situācijās, veicot koriģējošus pasākumus;
10.6. sistemātiski rīkojas vides aizsardzības pārkāpumu un sūdzību saņemšanas gadījumos, kā arī informē par šiem gadījumiem darbiniekus un citas ieinteresētās puses, tostarp Sabiedrību, ja tā jebkādā veidā ir iesaistīta.
VII Pārvaldības sistēmas
11. Lai varētu izpildīt šajā Kodeksā noteiktās prasības, Piegādātājs nodrošina atbilstošas pārvaldības sistēmas, kas ir pielāgotas tā lielumam, darbības jomai un riska videi, vai izstrādā ekvivalentu rīcības dokumentu. Tāpat Piegādātājs nodrošina savas darbības atbilstību citiem attiecīgajiem un spēkā esošajiem likumiem un noteikumiem. 
12. Sabiedrība sagaida, ka Piegādātājs savu pārvaldības sistēmu izveidē un uzturēšanā ievēro vismaz šādas prasības:
12.1. nodrošina sistemātisku pieeju ar cilvēktiesībām un darba tiesībām, darba drošību un veselības aizsardzību, atbildīgu uzņēmējdarbību un ietekmi uz vidi saistīto risku novērtēšanai, mazināšanai un pārvaldībai (turpmāk – Kodeksa jautājumi);
12.2. izvirza izmērāmus darbības mērķus saistībā ar Kodeksa jautājumiem un nosaka saistītas darbības šo mērķu sasniegšanai nolūkā nodrošināt nepārtrauktu savas darbības uzlabošanu;
12.3. pienācīgi piemēro un dara zināmus visus normatīvo aktu un līgumu noteikumus, kuri reglamentē tā uzdevumus, kā arī nodrošina atbilstošas mācības attiecīgajiem darbiniekiem un darījumu partneriem;
12.4. nodrošina ziņošanas iespējas par ar Kodeksa jautājumiem saistītiem pārkāpumiem (piemēram, anonīma ziņošanas sistēma).
VIII Atbilstības nodrošināšana
13. Sabiedrība vēlas veidot ilgtspējīgas, abpusēji izdevīgas attiecības ar saviem sadarbības partneriem, tostarp Piegādātājiem visos līmeņos, tāpēc sagaida, ka Piegādātājs, konstatējot darbības, kas var būt pretrunā Kodeksa prasībām, nekavējoties informēs par to Sabiedrību. Piegādātājam, tostarp ikvienam tā darbiniekam, ir iespēja ziņot par šīm neatbilstībām, rakstot uz e-pasta adresi mailto:rigasmezi@rigasmezi.lv. Apzinoties, ka ziņot par iespējamajiem pārkāpumiem var būt neērti un šāda rīcība var radīt nedrošības sajūtu, Sabiedrība nodrošina arī iespēju ziņot par neatbilstībām anonīmi – ar Trauksmes cēlēja ziņojuma starpniecību.
14. Vienlaikus Sabiedrība patur tiesības veikt sistemātiskas pārbaudes, lai pārliecinātos par Piegādātāja atbilstību Kodeksa prasībām:
14.1. Sabiedrība sagaida, ka Piegādātājs aktīvi atbalstīs nepieciešamās pārbaudes, tostarp sniegs pēc Sabiedrības pieprasījuma informāciju, piemēram, datus, kas attiecas uz Kodeksa jautājumiem un Kodeksa tvērumu, ja vien tas nav pretrunā likumā noteiktajam informācijas neizpaušanas pienākumam. Par atbilstības pārbaužu laiku, vietu un apjomu Sabiedrība vienojas ar Piegādātāju individuāli.
14.2. Ja Sabiedrība konstatē, ka Piegādātājs neievēro Kodeksā noteiktās prasības, tā piedāvā ieteikumus Piegādātāja darbības pilnveidei, lai nodrošinātu atbilstību Kodeksa prasībām. Saņemot šos ieteikumus, Piegādātājs nekavējoties veic koriģējošus pasākumus, informējot par progresu Sabiedrību. Tomēr Sabiedrība patur tiesības atcelt neizpildītus pasūtījumus, apturēt turpmākos pasūtījumus vai izbeigt līgumu ar Piegādātāju būtisku Kodeksa pārkāpumu gadījumā.
14.3. Papildus starp Sabiedrību un Piegādātāju noslēgtajā pamatlīgumā noteiktajiem tā izbeigšanas noteikumiem, abas puses atzīst, ka šī Kodeksa noteikumu neievērošana ir uzskatāma par līguma noteikumu būtisku pārkāpumu, kas dod tiesības Sabiedrībai vienpusēji izbeigt līgumu.
15. Piegādātāja atbildība sākas, taču nebeidzas ar Kodeksa prasību ievērošanu. Sabiedrība sagaida, ka Piegādātājs īstenos pasākumus ar mērķi panākt, lai šīs prasības ievēro arī tā sadarbības partneri, un pastāvīgi attīstīs savu darbību atbilstoši augstākajiem atbildīgas uzņēmējdarbības standartiem.
16. Arī Sabiedrība nemitīgi attīsta savu darbību atbilstoši Kodeksā minētajiem standartiem, tāpēc aicina Piegādātāju dalīties idejās par iespējām uzlabot tās sniegumu vides, sociālajā un pārvaldības jomā.



Līguma 4. pielikums “Pieņemšanas – nodošanas akts”
NODOŠANAS – PIEŅEMŠANAS AKTS Nr. ___________
Rīgā,
SIA “_____________” (reģ.Nr. __________, adrese ________, ______, LV-_______), kuras vārdā rīkojas  ________________, turpmāk tekstā – Izpildītājs, nodot un
SIA “Rīgas meži” (reģ.Nr. 40003982628, adrese O.Vācieša 6, k-1, Rīga, LV-1004), turpmāk tekstā – Pasūtītājs, pieņem:
Izpildītāja sniegto pakalpojumu - celiņu apgaismojuma (lampiņu virteņu) piegādi un uzstādīšanu kultūras un atpūtas parkā “Mežaparks”, saskaņā ar LĪGUMU Nr.________________.

Objekts: 	_____________________________________________________________.

Pasūtītājs apliecina, ka Izpildītājs ir izpildījis ar augstākminēto Līgumu uzņemtās saistības pilnā apmērā. Darbs veikts kvalitatīvi, Līgumā paredzētajā laikā un atbilst Latvijas Republikas normatīvajiem aktiem un īpašumu vērtēšanas standartiem.
Pasūtītājs maksā EUR ___________ un PVN 21 % no šīs summas EUR ______________-, kas kopā sastāda EUR _______________.

Izpildītāja vārdā:

_________________________
SIA “_________”

Pasūtītāja vārdā:

__________________________
SIA “Rīgas meži”

